《题喻》
宋代·赵蕃

今人藏书务书多，昔人读书病书少。藏书不读竟何用，岁老财供蠹鱼咬。

俞君命意何其贤，藏书读书两相兼。有楼不肯贮风月，名以万卷非徒然。

我今百念空如水，祇有耽书心未死。为君作诗岂无意，一鸱时送从兹始。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。